अपनी गल्लै गी बल देने आस्तै ओह् लिखदे न जे इस रचना च कवि नै अपनी समकालीन परिस्थितियें गी चंगी चाली समझाया, पछानया ते इस अनुभव गी इक शैल प्रभावपूर्ण ढंग कन्नै नमी शैली (हस्य-व्यंग) च मुहावरेदार जन-भाषा दी ट्ठप देइयैं पे कित्ता ऐ। पर अज्जै दे पारखियें आधुनिकता दी जेड़ी त्रककड़ी, अज मतलब 1979-80 ई० च फगड़ी दी ऐ ओदे स्हाबें पन्त हुन्दी इस रचना दी कोई खास महत्ता नेईं रेही जन्दी। उसी पन्त हुन्दी आखना आधुनिकता कन्नै इक मखौल बी सेही होग। पर जियां में उप्पर आखी आयां, आधुनिकता दा चौखटा काफी विशाल ते लचकदार ऐ ते ओदे च हर नमीं गल्ल, नमां नईं औंदी। फी बी पन्त हुन्दी उस्सै समें च रचोई दी किश रचनाएं च आधुनिकता दी झलक होर साफ होई जन्दी ऐ। जियां :